b"\n_START_ARTICLE_\nParapercis flavolineata\n_START_SECTION_\nEtimologia\n_START_PARAGRAPH_\nEl seu nom espec\xc3\xadfic, flavolineata, prov\xc3\xa9 del llat\xc3\xad i fa refer\xc3\xa8ncia a la l\xc3\xadnia mitjana lateral de color groc que t\xc3\xa9 al cos.\n_START_SECTION_\nDescripci\xc3\xb3\n_START_PARAGRAPH_\nFa 8,5 cm de llarg\xc3\xa0ria m\xc3\xa0xima. En vida presenta una coloraci\xc3\xb3 de blanquinosa a blanc rosat; les vores de les escates de marr\xc3\xb3 a marr\xc3\xb3 vermell\xc3\xb3s; 10 franges marrons al cos (la primera al clatell i la darrera i m\xc3\xa9s ampla al peduncle caudal); 1 l\xc3\xadnia irregular i mediolateral de color groc des de la vora del preopercle fins a la base de l'aleta caudal; el cap de color rosa (esdevenint rogenc fosc a la part superior del musell), amb una banda taronja, obliqua i estreta a sota dels ulls, i un arc de petits punts de color marr\xc3\xb3 fosc des de l'occ\xc3\xadpit fins a l'opercle; llavis de color rosa (el superior amb una gran taca vermella); diverses fileres de petits punts vermellosos i blanquinosos a la part tova de l'aleta dorsal; la part basal de l'aleta anal blanca; la part central de la caudal amb punts vermellosos; les aletes pectorals transparents i amb radis de color rosa p\xc3\xa0l\xc2\xb7lid; i les aletes pelvianes blanques. 5 espines i 21 radis tous a l'aleta dorsal i 1 espina i 17 radis tous a l'anal. 17 radis pectorals. La quarta espina de l'aleta dorsal \xc3\xa9s la m\xc3\xa9s allargada del conjunt. Aleta caudal truncada, esdevenint lleugerament arrodonida a la meitat ventral. Aletes pelvianes tot just arribant a l'anus. 55 escates a la l\xc3\xadnia lateral. 4 + 10 branquiespines. Mand\xc3\xadbula inferior sortint. 3 parells de dents canines. Abs\xc3\xa8ncia de dents palatines. 30 v\xc3\xa8rtebres. Marge del preopercle no dentat.\n_START_SECTION_\nH\xc3\xa0bitat i distribuci\xc3\xb3 geogr\xc3\xa0fica\n_START_PARAGRAPH_\n\xc3\x89s un peix mar\xc3\xad, bentopel\xc3\xa0gic (fins als 34 m de fond\xc3\xa0ria) i de clima tropical, el qual viu al Pac\xc3\xadfic occidental: Indon\xc3\xa8sia (Bali i el nord de Sulawesi).\n_START_SECTION_\nObservacions\n_START_PARAGRAPH_\n\xc3\x89s inofensiu per als humans."